钦定古今图书集成/理学汇编/学行典/第246卷 > 王熠庆
## 钦定古今图书集成/理学汇编/学行典/第246卷 > 王熠庆

按《苏州府志》：“王熠庆，字凤翔，昆山人。天性孝友，伯兄
道明为怨家所中，熠庆诵言有司事，得白。仲兄道高
早世，无子，抚其孤女如己出。崇祯辛巳，岁大旱，道殣
相望，熠庆日持钱买糠核作饼，食饥者。时有老寡妇
逋官税，系于狱，熠庆称贷而出之，不自以为德。乙酉
婴城战，里人推为陴长，力斗以死。妻张氏亦自沈于”
山塘泾。太仓陈瑚志其墓曰《义士》云。